pythainlp/thai-wiki-dataset-v3 huggingface dataset:
ทีโอดอรอส ซาโกราคิส

ทีโอดอรอส "ทีโอ" ซาโกราคิส (Θεόδωρος Ζαγοράκης; เกิดวันที่ 27 ตุลาคม ค.ศ. 1971) เป็นนักการเมืองชาวกรีกและอดีตนักฟุตบอลชาวกรีกในตำแหน่งกองกลาง เขาเคยเป็นกัปตันของทีมชาติกรีซชุดชนะเลิศฟุตบอลชิงแชมป์แห่งชาติยุโรป 2004 และเคยเป็นประธานของสโมสรฟุตบอลปาโอก
ซาโกราคิสมีบทบาทสำคัญในการช่วยให้กรีซคว้าแชมป์ฟุตบอลชิงแชมป์แห่งชาติยุโรป 2004 และมีชื่อติดทีมยอดเยี่ยมของรายการแข่งขันโดยยูฟ่า และยังได้รับรางวัลผู้เล่นยอดเยี่ยมของรายการแข่งขันอีกด้วย ฟีฟ่าเสนอชื่อเขาเข้าชิงผู้เล่นยอดเยี่ยมของโลกประจำปี 2004 ซึ่งสุดท้ายเขาอยู่อันดับที่ 17 ร่วมกับตำนานทีมชาติสเปนอย่างราอุล นอกจากนี้ ยูฟ่ายังเสนอชื่อเขาเข้าชิงรางวัลบัลลงดอร์ประปี 2004 ซึ่งเขาอยู่ในอันดับที่ 5 ต่อจากโรนัลดิญโญ (อันดับที่สาม) และตีแยรี อ็องรี (อันดับที่สี่) เขาครองสถิติผู้เล่นที่ลงเล่นให้กับทีมชาติกรีซติดต่อกันมากที่สุดที่ 57 นัด (ยกเว้นหนึ่งนัดในปี 2006 ที่เขาได้รับบาดเจ็บ) นับตั้งแต่ลงเล่นทีมชาติครั้งแรกจนกระทั่งเวลาผ่านไป 12 ปี
หลังจากที่ทำหน้าที่เป็นกัปตันของทีมชาติเป็นระยะเวลาถึง 14 ปี ซาโกราคิสประกาศเลิกเล่นทีมชาติเมื่อวันที่ 5 ตุลาคม ค.ศ. 2006 ซึ่งเขาจะยังได้ลงเล่นอีกไม่กี่นัด ในฟุตบอลชิงแชมป์แห่งชาติยุโรปรอบคัดเลือกนัดที่พบกับนอร์เวย์ในวันที่ 2 ตุลาคม ค.ศ. 2006 และนัดที่พบกับบอสเนียและเฮอร์เซโกวีนาในวันที่ 6 ตุลาคม และในวันที่ 22 สิงหาคม ค.ศ. 2007 เขาลงเล่นให้กับทีมชาติเป็นครั้งสุดท้ายในนัดที่พบกับสเปน โดยได้ลงเล่น 15 นาทีก่อนถูกเปลี่ยนตัวออก ซึ่งแฟนทีมชาติต้องปรบมือและตะโกนเรียกชื่อของเขา
== เกียรติประวัติ ==
เลสเตอร์ซิตี
ลีกคัพ: 1999–2000
อาเอกเอเธนส์
กรีกคัพ: 2001–02
กรีซ
ฟุตบอลชิงแชมป์แห่งชาติยุโรป: 2004
รางวัลส่วนตัว
ผู้เล่นยอดเยี่ยมประจำฟุตบอลชิงแชมป์แห่งชาติยุโรป 2004
ทีมยอดเยี่ยมประจำฟุตบอลชิงแชมป์แห่งชาติยุโรป 2004
ผู้เล่นยอดเยี่ยมประจำนัดชิงชนะเลิศ ฟุตบอลชิงแชมป์แห่งชาติยุโรป 2004
== อ้างอิง ==
== แหล่งข้อมูลอื่น ==
Official website 
FootballDatabase profile and stats
ผู้เล่นสโมสรฟุตบอลอาเอกเอเธนส์
ผู้เล่นสโมสรฟุตบอลโบโลญญา 1909
ผู้เล่นในพรีเมียร์ลีก
นักฟุตบอลชาวกรีก
ผู้เล่นสโมสรฟุตบอลเลสเตอร์ซิตี
ผู้เล่นในเซเรียอา
ผู้เล่นสโมสรฟุตบอลปาโอก
ผู้เล่นในฟุตบอลชิงแชมป์แห่งชาติยุโรป 2004
ผู้เล่นในฟีฟ่าคอนเฟเดอเรชันส์คัพ 2005
กัปตันในชุดชนะเลิศฟุตบอลชิงแชมป์แห่งชาติยุโรป
ผู้เล่นในชุดชนะเลิศฟุตบอลชิงแชมป์แห่งชาติยุโรป
นักฟุตบอลทีมชาติกรีซ
ผู้เล่นในซูเปอร์ลีกกรีซ
กองกลางฟุตบอล
บุคคลจากแคว้นอีสต์มาซิโดเนียและเทรซ
หน้าพูดคุย

redirect หน้าคุย
ดมีตรี โปโนมาเรฟ (ผู้บังคับเรือดำน้ำ)

ดมีตรี กรีกอร์เยวิช โปโนมาเรฟ (Дмитрий Григорьевич Пономарёв; Dmitry Grigorievich Ponomarev; 3 พฤศจิกายน ค.ศ. 1908 – 26 ธันวาคม ค.ศ. 1982) เป็นผู้บังคับการเรือดำน้ำโซเวียตที่ได้รับบำเหน็จวีรชนแห่งสหภาพโซเวียตสำหรับปฏิบัติการในสงครามโซเวียต–ญี่ปุ่น
== ประวัติ ==
ดมีตรีเกิดในครอบครัวชนชั้นแรงงานในอาร์ฮันเกลสค์ เขาสำเร็จการศึกษาจากวิทยาลัยนาวีอาร์ฮันเกลสค์ (ภายหลังตั้งชื่อเป็นวิทยาลัยการเดินเรือแห่งรัฐแอดมิรัลมาคารอฟ) ในปี ค.ศ. 1929 และเริ่มต้นในฐานะนักเดินเรือบนเรือสินค้า ส่วนในปี ค.ศ. 1930 เขาเข้าร่วมกับกองทัพแดงที่ซึ่งเขารับใช้จนถึงปี ค.ศ. 1931 ตั้งแต่ ค.ศ. 1933 ถึง ค.ศ. 1935 เขาเป็นนักเรียนด้านการศึกษาด้านการดำน้ำที่ตั้งชื่อโดยเซียร์เกย์ คีรอฟ ส่วนในปี ค.ศ. 1935 เขาเริ่มออกเป็นผู้ช่วยผู้บังคับการกองเรือดำน้ำของกองเรือแปซิฟิก ซึ่งภายหลังได้กลายเป็นผู้บังคับการเรือดำน้ำตัวเอง (กองพลที่ 33 และกองพลที่ 31 ของเรือดำน้ำใน ค.ศ. 1939) ตั้งแต่ปี ค.ศ. 1940 เขาเป็นผู้บัญชาการฐานทัพเรือปิตราปัฟลัฟสค์ของกองเรือแปซิฟิก ดมีตรีเป็นผู้มีส่วนร่วมในสงครามโซเวียต–ญี่ปุ่น ในปี ค.ศ. 1945 ระหว่างการบุกครองหมู่เกาะคูริล เขาได้เตรียมพร้อม และในสภาพอากาศที่มีอุปสรรคได้ประสบความสำเร็จในการผ่านทางทะเล โดยดำเนินการปฏิบัติการยกพลขึ้นบกสู่เกาะที่มีป้อมของชูชาและปารามูเชอร์ รวมทั้งได้จัดวางการต่อต้านจุดแข็งและตำแหน่งอาวุธของศัตรู สำหรับความสำเร็จในปฏิบัติการนี้ ส่งผลให้เขาได้รับตำแหน่งวีรชนแห่งสหภาพโซเวียต หลังจากนั้น เขายังคงรับใช้กองทัพเรือต่อไป ในปี ค.ศ. 1948 โปโนมาเรฟได้จบหลักสูตรด้านวิชาการ ตั้งแต่ ค.ศ. 1954 เขาอาศัยอยู่ในเลนินกราด และเสียชีวิตในปี ค.ศ. 1982
== บำเหน็จ ==
วีรชนแห่งสหภาพโซเวียต
เครื่องอิสริยาภรณ์เลนิน
เครื่องอิสริยาภรณ์ธงแดง
เครื่องอิสริยาภรณ์สงครามของผู้รักชาติ ชั้นที่ 1
สองเครื่องอิสริยาภรณ์ดาวแดง
== อ้างอิง ==
=== บรรณานุกรม ===
ทหารชาวโซเวียตในสงครามโลกครั้งที่สอง
วีรชนแห่งสหภาพโซเวียต
ผู้บังคับการเรือดำน้ำโซเวียต
เอ็มแอลบีเดอะโชว์ 20

เอ็มแอลบีเดอะโชว์ 20 (MLB The Show 20) เป็นวิดีโอเกมแนวกีฬา พัฒนาโดยเอ็สไออีแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบห้าของแฟรนไชส์  เดอะโชว์ ตัวเกมวางจำหน่ายเป็นทางการในวันที่ 17 มีนาคม 2020 แต่ลูกค้าที่สั่งซื้อล่วงหน้าทางดิจิทัลจะได้เล่นก่อนในวันที่ 13 มีนาคม โดยจาเวียร์ บาแอซ ตำแหน่งอินฟิลเดอร์จากทีมชิคาโกคับส์ปรากฏอยู่บนปกเกมนี้
== อ้างอิง ==
วิดีโอเกมที่ออกวางจำหน่ายในปี พ.ศ. 2563
เกมสำหรับเพลย์สเตชัน 4
ชนชั้นกลาง

ชนชั้นกลาง (middle class) เป็นชนชั้นของประชาชนที่อยู่ตรงกลางในลำดับชั้นทางสังคม คำนี้มักมีความกำกวมว่านิยามในแง่ใด ระหว่างอาชีพ รายได้ การศึกษาหรือสถานภาพทางสังคม ไม่ว่าผู้ใดเป็นผู้นิยามมักได้รับเลือกเพราะมีความหมายโดยนัยทางการเมืองทิ้งสิ้น นักเขียนฝ่ายซ้ายนิยมใช้คำว่า "ชนชั้นทำงาน" (working class) ที่มีสถานภาพต่ำกว่า นักทฤษฎีสังคมสมัยใหม่ และโดยเฉพาะอย่างยิ่ง นักเศรษฐศาสตร์ ต่างนิยามและนิยามใหม่ซึ่งคำว่า "ชนชั้นกลาง" เพื่อให้บรรลุเป้าหมายทางสังคมหรือการเมืองของพวกตน
ในระบบทุนนิยม แรกเริ่ม "ชนชั้นกลาง" หมายความถึง ชนชั้นกระฎุมพี (bourgeoisie) ต่อมา เมื่อมีการแบ่งแยกชนชั้นมากขึ้นเมื่อสังคมทุนนิยมเกิดการพัฒนา คำนี้เป็นไวพจน์กับคำว่า ชนชั้นนายทุนน้อย (petite bourgeoisie)
มาตราทั่วไปสำหรับใช้วัดชนชั้นกลางแตกต่างกันตามวัฒนธรรม ในแง่หนึ่ง อาจมองในแง่สถานภาพทางสังคมและเศรษฐกิจเป็นหลัก บทนิยามอย่างแคบหนึ่งจำกัดชนชั้นกลางว่าอยู่ 20% ตรงกลางของบันไดรายได้ของชาติ (คือ เปอร์เซ็นไทล์ที่ 40–60%) การจำแนกหมวดอย่างกว้างนับรวมทั้งหมดยกเว้นประชาชนที่ยากจนที่สุด 20% และร่ำรวยที่สุด 20% บางทฤษฎีอย่าง "ปฏิทรรศน์ผลประโยชน์" ใช้กลุ่มสิบและข้อมูลการกระจายความมั่งคั่งเพื่อตัดสินขนาดและสัดส่วนความมั่งคั่งของชนชั้นกลาง
มีการเติบโตของชนชั้นกลางทั่วโลกอย่างมีนัยสำคัญ ในเดือนกุมภาพันธ์ 2552 ดิอีโคโนมิสต์ ยืนยันว่าประชากรกว่ากึ่งหนึ่งของโลกจัดเป็นชนชั้นกลาง เนื่องจากการเติบโตอย่างรวดเร็วของชนชั้นกลางในประเทศกำลังพัฒนา ลักษณะของชนชั้นกลางคือมีรายได้ที่หักค่าใช้จ่ายพื้นฐาน (discretionary income) พอสมควร จึงไม่ต้องอยู่แบบอดมื้อกินมื้อแบบคนยากจน และนิยามว่าเป็นรายได้เหลือตั้งแต่ประมาณหนึ่งในสามขึ้นไปสำหรับการใช้จ่ายอย่างอื่นนอกจากค่าอาหารและที่อยู่อาศัยพื้นฐาน
== อ้างอิง ==
 
ชนชั้นทางสังคม
มาเธอร์แลนด์ (เพลงชาติ)

มาตุภูมิ (Motherland; Mère patrie) เป็นเพลงชาติของประเทศมอริเชียส ทำนองแต่งโดย ฟิลิป เจนทิล และเนื้อร้องเขียนโดย ณ็อง จอร์เกส โปรสเปอร์  เป็นเพลงชาติที่สั้นและในเนื้อร้องอธิบายถึงภูมิประเทศที่สวยงามของประเทศมอริเชียส  นอกจากนี้ยังกล่าวถึงสันติภาพความยุติธรรมและเสรีภาพ
เพลงชาติของมอริเชียสประกอบด้วยภาษาอังกฤษและถูกนำไปใช้เป็นครั้งแรกในช่วงวันประกาศเอกราชของมอริเชียสเมื่อวันที่ 12 มีนาคม พ.ศ. 2511 พรรคแรงงานปกครองประเทศมอริเชียสจากเวลาที่ได้รับเอกราชในปี พ.ศ. 2511 ถึง พ.ศ. 2525 ฝ่ายต่อต้านขบวนการต่อสู้ชาวมอริเชียสชนะการเลือกตั้งเมื่อปี พ.ศ. 2525
== เนื้อร้อง ==
== ดูเพิ่ม ==
ตราแผ่นดินของประเทศมอริเชียส
ธงชาติของประเทศมอริเชียส
== อ้างอิง ==
1. ^ a b Selvon, Sydney. A New Comprehensive History of Mauritius Vol 1. p. 364. ISBN 9789994934942.
2. ^ Government of Mauritius. "National Anthem". Archived from the original on 31 October 2011. Retrieved 21 October 2016.
3. ^ "Republic of Mauritius- National Anthem". Government of Mauritius. Retrieved 29 July 2019.
 เพลงมอริเชียส
 เพลงชาติในทวีปแอฟริกา
 สัญลักษณ์ประจำชาติของมอริเชียส
ฮัสซัน อาลี คาอีเร

ฮัสซัน อาลี คาอีเร (Xasan Cali Khayre, حسن علي خيري) รู้จักกันในนาม ฮัสซัน คาอีเร, เป็นนักกิจกรรม ผู้จัดการ นักการเมือง และอดีตนายกรัฐมนตรีโซมาเลีย
== อ้างอิง ==
บุคคลที่เกิดในปี พ.ศ. 2511
บุคคลที่ยังมีชีวิตอยู่
นายกรัฐมนตรีโซมาเลีย
ศิษย์เก่าจากมหาวิทยาลัยแฮเรียต-วัตต์
หม่อมอิน

หม่อมอิน (2365-8 เมษายน 2440) หม่อมใน สมเด็จเจ้าพระยาบรมมหาประยูรวงศ์ (ดิศ บุนนาค) และเป็นมารดาของ เจ้าพระยาภาสกรวงศ์ (พร บุนนาค)
หม่อมอินเกิดเมื่อพ.ศ. 2365 เป็นธิดาของ ขุนจิตรวิจารณ์ (กลิ่น) ซึ่งเป็นน้องชายของ ท่านผู้หญิงเหม ภริยาของ เจ้าพระยาสุธรรมมนตรี (บุญศรี บุรณศิริ) ต่อมาได้เข้ามาเป็นหม่อมของ สมเด็จเจ้าพระยาบรมมหาประยูรวงศ์ เมื่อครั้งยังเป็นเจ้าพระยาพระคลังที่ สมุหพระกลาโหม
ต่อมาเมื่อเจ้าพระยาพระคลังผู้เป็นสามีได้เดินทางออกไปสักเลขสมกำลังที่หัวเมืองปักษ์ใต้ หม่อมอินที่กำลังตั้งครรภ์ก็ได้ร่วมเดินทางไปด้วยและได้คลอดบุตรชายเพียงคนเดียวที่ เมืองชุมพร โดยท่านเจ้าคุณบิดาก็ได้ตั้งชื่อบุตรชายคนนี้ว่า ชุมพร ซึ่งต่อมาก็คือเจ้าพระยาภาสกรวงศ์ (พร บุนนาค) เมื่อ พ.ศ. 2392 ขณะนั้นท่านมีอายุได้เพียง 27 ปี
เมื่อ พระบาทสมเด็จพระจอมเกล้าเจ้าอยู่หัว เสด็จขึ้นครองสิริราชสมบัติในปี พ.ศ. 2394 ก็โปรดเกล้าฯ ให้ท่านและวงมโหรีของสมเด็จเจ้าพระยาบรมมหาประยูรวงศ์รวมถึงครูดนตรีคนอื่น ๆ เข้าไปฝึกหัดมโหรีหลวงถึงใน พระบรมมหาราชวัง เพื่อไว้ใช้ในราชการ ครั้นล่วงมาถึงในรัชสมัยของ พระบาทสมเด็จพระจุลจอมเกล้าเจ้าอยู่หัว ในปีระกาเบญจศก เมื่อพระองค์แต่งตั้งให้บุตรชายของท่านเป็นจางวางมหาดเล็กและพระราชทานพานทองแล้ว พระองค์ก็ได้พระราชทานเบี้ยหวัดแก่ท่านปีละ ๑๐ ตำลึงตลอดมา
หม่อมอินถึงแก่อนิจกรรมเมื่อวันที่ 8 เมษายน พ.ศ. 2440 เวลา ๑๕.๑๕ นาฬิกา เนื่องจากอุจจาระธาตุพิการ สิริรวมอายุได้ 74 ปี 10 เดือน 25 วัน ในการนี้ สมเด็จพระศรีพัชรินทราบรมราชินีนาถ ซึ่งสำเร็จราชการแผ่นดินในขณะนั้น โปรดเกล้าฯ พระราชทานน้ำอาบศพและโกศแปดเหลี่ยม ฉัตรเบญจา จ่าปี่ ๑ กลองชนะ ๕ คู่ พระสงฆ์สวดอภิธรรมเวลากลางคืน เป็นเวลา 3 เดือนเป็นเกียรติยศอย่างมารดาเสนาบดี และพระราชทานน้ำอาบศพส่วนพระองค์ เป็นพิเศษอีกส่วนหนึ่ง โดยมีสมเด็จพระนางเจ้าสว่างวัฒนา พระบรมราชเทวี เสด็จพระราชทานน้ำอาบศพ
== อ้างอิง ==
สกุลบุนนาค
อันเกลอส ชาริสเตอัส

อันเกลอส ชาริสเตอัส (Άγγελος Χαριστέας; เกิดวันที่ 9 กุมภาพันธ์ ค.ศ. 1980) เป็นอดีตนักฟุตบอลชาวกรีกในตำแหน่งกองหน้า ปัจจุบันเขาทำหน้าที่เป็นผู้อำนวยการกีฬาของแอรีสเทสซาโลนีกี
ในระดับสโมสร เขาเคยเล่นให้กับแอรีสเทสซาโลนีกี, แวร์เดอร์เบรเมิน, อายักซ์, ไฟเยอโนร์ด, ไบเออร์เลเวอร์คูเซิน, ชัลเคอ 04, Arles-Avignon และ Al-Nassr
เขาลงเล่นให้กับทีมชาติกรีซทั้งหมด 88 นัด ยิงได้ 25 ประตู เขาเป็นส่วนหนึ่งของทีมชาติชุดชนะเลิศฟุตบอลชิงแชมป์แห่งชาติยุโรป 2004 ซึ่งเขาทำประตูชัยเหนือโปรตุเกสในนัดชิงชนะเลิศ นอกจากนี้ เขายังเป็นตัวแทนของกรีซในฟุตบอลชิงแชมป์แห่งชาติยุโรป 2008 และฟุตบอลโลก 2010
== เกียรติประวัติ ==
=== สโมสร ===
แวร์เดอร์เบรเมิน
บุนเดิสลีกา: 2003–04
เดเอ็ฟเบ-โพคาล: 2003–04
อายักซ์
ดัตช์ซูเปอร์คัพ: 2005–06
ดัตช์คัพ: 2005–06
ไบเออร์เลเวอร์คูเซิน
เดเอ็ฟเบ-โพคาล รองชนะเลิศ: 2008–09
ชัลเคอ 04
เดเอ็ฟเบ-โพคาล: 2010–11
=== ทีมชาติ ===
กรีซ
ฟุตบอลชิงแชมป์แห่งชาติยุโรป: 2004
=== รางวัลส่วนตัว ===
ทีมยอดเยี่ยมแห่งฟุตบอลชิงแชมป์แห่งชาติยุโรป 2004
== อ้างอิง ==
== แหล่งข้อมูลอื่น ==
ผู้เล่นในซูเปอร์ลีกกรีซ
ผู้เล่นในฟุตบอลชิงแชมป์แห่งชาติยุโรป 2004
ผู้เล่นในฟีฟ่าคอนเฟเดอเรชันส์คัพ 2005
ผู้เล่นในฟุตบอลชิงแชมป์แห่งชาติยุโรป 2008
ผู้เล่นในชุดชนะเลิศฟุตบอลชิงแชมป์แห่งชาติยุโรป
นักฟุตบอลชาวกรีก
ผู้เล่นเอ็สเฟา แวร์เดอร์เบรเมิน
ผู้เล่นอาเอฟเซ อายักซ์
กองหน้าฟุตบอล
ผู้เล่นไฟเยอโนร์ด
ผู้เล่นแอร์สเทอ เอ็ฟเซ เนือร์นแบร์ค
ผู้เล่นไบเออร์ 04 เลเวอร์คูเซิน
ผู้เล่นสโมสรฟุตบอลชัลเคอ 04
นักฟุตบอลทีมชาติกรีซ
ผู้เล่นในบุนเดิสลีกา
ผู้เล่นในซไวเทอบุนเดิสลีกา
ผู้เล่นในลีกเอิง
ผู้เล่นในเอเรอดีวีซี
ผู้เล่นในฟุตบอลโลก 2010
ผู้เล่นในซาอุดีโปรเฟสชันนัลลีก
บุคคลจากแคว้นเซนทรัลมาซิโดเนีย
อุทกภัยในคีวชู พ.ศ. 2563

ฝนตกหนักเป็นประวัติศาสตร์ในจังหวัดคูมาโมโตะและจังหวัดคาโงชิมะ บนเกาะคีวชู ประเทศญี่ปุ่น ในวันที่ 4 กรกฎาคม 2020 ส่งผลให้เกิดอุทกภัยและดินถล่ม ยืนยันจำนวนผู้เสียชีวิต 49 ราย ในวันที่ 6 กรกฎาคม ในจำนวนนี้ 14 รายเป็นผู้อยู่อาศัยในบ้านพักคนชราแห่งหนึ่งในเมืองคูมะ จังหวัดคูมาโมโตะซึ่งถูกน้ำท่วม
== เบื้องหลัง ==
ไต้ฝุ่น พายุ และอุทกภัย เป็นภัยพิบัติที่ส่งผลกระทบหนักต่อประเทศญี่ปุ่นในหลายปีก่อนปี 2020 ส่งผลให้มีผู้เสียชีวิตมากกว่าหลายร้อยราย ผู้เชี่ยวชาญได้วิเคราะห์สาเหตุและระบุว่าเป็นผลมาจากภาวะโลกร้อน
แอ่งแม่น้ำคูมะเคยประสบอุทกภัยมาก่อนในปี 1965 แม่น้ำคูมะนั้นเป็นหนึ่งในแม่น้ำที่เชี่ยวกรากมากสามแห่งของประเทศญี่ปุ่น และเป็นแม่น้ำระดับเอ ที่มีความยาว 115 กิโลเมตร มีต้นน้ำอยู่ในเทือกเขาหนึ่งบนเกาะคีวชู ไหลผ่านฮิโตโยชิ จังหวัดคูมาโมโตะ, คูมะ จังหวัดคูมาโมโตะ และยัตสึชิโระ จังหวัดคูมาโมโตะ และไหลลงทะเลยัตสึชิโระ
== เหตุการณ์ ==
เมื่อวันที่ 4 กรกฎาคม 2020 ฝนตกหนักได้ก่อให้เกิดอุทกภัยบนเกาะคีวชู ทางตอนใต้ของญี่ปุ่น เมื่อเวลาท้องถิ่น 5 นาฬิกา หน่วยอุตุนิยมวิทยาประเทศญี่ปุ่นได้ขึ้นคำเตือนสำหรับฝนตกหนักอันนำไปสู่อุทกภัยระดับร้ายแรงที่สุด (ระดับ 3) ในหลายส่วนของจังหวัดคูมาโมโตะ และคาโงชิมะ เป็นครั้งแรกที่มีการประกาศเตือนอุทกภัยระดับสูงสุดในพื้นที่เหล่านี้ หน่วยอุตุนิยมวิทยาแห่งชาติได้ระบุว่าปริมาณของน้ำฝนนั้นทำลายสถิติของภูมิภาค และสูงอย่างไม่เคยเป็นมาก่อนในประวัติศาสตร์ ที่อัตราปริมาณน้ำฝนสูงเกิน 100 มิลลิเมตรต่อชั่วโมง
ในวันที่ 6 กรกฎาคม 2020 มีรายงานผู้เสียชีวิตยืนยันรวม 49 ราย และเพิ่มขึ้นเป็น 58 รายในวันที่ 8 กรกฎาคม ในจำนวนนี้มีสิบสี่รายที่เป็นผู้อยู่อาศัยในบ้านพักคนชราแห่งหนึ่งในเมืองคูมะที่ถูกน้ำท่วม ผู้ว่าราชการจังหวัดคูมาโมโตะ อิคุโอะ คาบาชิมะ ระบุว่าบ้านพักคนชรานั้นถูกพัดเกยหลังดินและน้ำพุ่งทะลักเข้าไปภายในอาคาร หนึ่งในอาสาสมัครกู้ภัยอ้างว่าเมื่อทีมกู้ภัยเข้าไปถึงภายในบ้านพักคนชรานั้น น้ำยังท่วมทั้งชั้นหนึ่งของอาคาร เจ้าหน้าที่จึงทำได้เพียงช่วยเหลือผู้รอดชีวิตที่สามารถหนีขึ้นมาบนชั้นสองได้ทัน
หลังเหตุฝนตกข้ามคืน เจ้าหน้าที่ทางการได้ชี้แจงให้ประชาชน 75,000 คนอพยพออกจากพื้นที่จังหวัดคูมาโมโตะ และคาโงชิมะ ประชากร 203,200 คนได้รับคำสั่งให้อยู่ภายในเคหสถานของตน และมีศูนย์พักพิง 109 แห่งเปิดขึ้นในพื้นที่

ในเมืองคูมะ ผู้ประสบภัยที่เหลือได้รับการช่วยเหลือโดยเฮลิคอปเตอร์ มีบ้านเรือจำนวนแปดหลังถูกพัดหายไปกับน้ำในเมืองอาชิคิตะ ส่วนในเมืองสึนากิ พบร่างไร้ชีวิต 2–3 รายได้รบการกู้ขึ้นมาจากพื้นที่ดินถล่ม นอกจากนี้ยังมีบ้านเรือน 8,000 หลังที่ไฟฟ้าถูกตัดในทั้งสองจังหวัด
== ดูเพิ่ม ==
อุทกภัยในประเทศญี่ปุ่น พ.ศ. 2561
== อ้างอิง ==
อุทกภัย
ประเทศญี่ปุ่นในปี พ.ศ. 2563
เหตุการณ์ในประเทศญี่ปุ่น
ภัยพิบัติในประเทศญี่ปุ่น
อุทกภัยในประเทศญี่ปุ่น
พระครูพัฒนกิจจานุรักษ์ (ชัยวงศ์ จนฺทวํโส)

พระครูพัฒนกิจจานุรักษ์ หรือ ครูบาชัยยะวงศาพัฒนา หรือ ครูบาวงศ์  ฉายา จนฺทวํโส เป็นภิกษุนักพัฒนา ชาวจังหวัดลำพูน ศิษย์ครูบาศรีวิชัย อดีตเจ้าอาวาสวัดพระพุทธบาทห้วยต้ม
== ประวัติ ==
ครูบาชัยยะวงศาพัฒนา มีนามเดิม ชัยวงศ์ ต๊ะแหนม เกิดวันที่ 22 เมษายน พ.ศ. 2456 เป็นบุตรนายน้อยจันต๊ะกับนางบัวแก้ว ครอบครัวเป็นเกษตรกรยากจนแต่มีศรัทธาในพุทธศาสนา เมื่ออายุ 12 ปีท่านเริ่มถือมังสวิรัติ แล้วบรรพชาเป็นสามเณรโดยมีครูบาชัยลังกาเป็นพระอุปัชฌาย์ ได้ฉายาว่า ชัยลังกา ตามฉายาของพระอุปัชฌาย์
ขณะเป็นสามเณร แม้จะถูกเพื่อนกลั่นแกล้งทำร้ายร่างกายเสมอ แต่ท่านอดทนและให้อภัยตลอด ท่านยังได้ติดตามครูบาชัยลังกาออกจาริกไปที่ต่าง ๆ จนเข้าอุปสมบทที่วัดพระพุทธบาทตากผ้า โดยมีครูบาพรหมจักรเป็นพระอุปัชฌาย์ ได้ฉายาว่า ชัยยะวงศา แล้วออกจาริกต่อจนได้พบชาวปกาเกอะญอ ต่อมาพวกเขาเลื่อมใสท่านมากจนหันมานับถือพุทธศาสนา ย้ายมาตั้งถิ่นฐานรอบวัดพระพุทธบาทห้วยต้ม รักษาศีล 5 และถือมังสวิรัติเช่นเดียวกับท่าน
เมื่ออายุ 22 ปี ท่านทราบข่าวว่าครูบาศรีวิชัยนำประชาชนสร้างถนนขึ้นวัดพระธาตุดอยสุเทพ ท่านจึงพาชาวกะเหรี่ยงส่วนหนึ่งมาร่วมช่วยเหลือด้วยจนแล้วเสร็จจึงกลับไปจำพรรษาที่วัดจอมหมอก อำเภออมก๋อย ขณะนั้นฝ่ายต่อต้านครูบาศรีวิชัยซึ่งกลั่นแกล้งขัดขวางงานของครูบามาตลอด ได้ตั้งอธิกรณ์กับลูกศิษย์ครูบาแล้วบังคับให้ลาสิกขาบท รวมทั้งพระชัยยะวงศาก็ถูกเจ้าคณะตำบลจับสึกเช่นกัน ท่านจึงเปลี่ยนมาครองผ้าขาว แต่ยังรักษาข้อวัตรภิกษุอย่างเคร่งครัดเช่นเดิม แล้วไปช่วยครูบาศรีวิชัยบูรณะวัดบ้านปางเสร็จแล้วจึงออกจาริกต่อไป จนอายุ 28 ปี ครูบาศรีวิชัยมรณภาพ ท่านช่วยงานศพแล้วมาอยู่วัดป่าพลู ได้อุปสมบทอีกครั้ง โดยครูบาบุญมา วัดบ้านโฮ่ง เป็นพระอุปัชฌาย์ ได้ฉายาว่า จนฺทวํโส
ท่านจาริกไปบูรณะวัดต่าง ๆ จนอายุ 34 ปี จึงรับนิมนต์มาบูรณะวัดพระพุทธบาทห้วยต้ม แล้วจำพรรษาที่นี่ตลอดมา
ครูบาวงศ์อาพาธด้วยโรคหัวใจ เข้ารับการรักษาที่โรงพยาบาลมหาราชนครเชียงใหม่ จนมรณภาพเมื่อวันที่ 17 พฤษภาคม พ.ศ. 2543 สิริอายุได้  พรรษา 69
== สมณศักดิ์ ==
4 เมษายน พ.ศ. 2514 ได้รับแต่งตั้งจากพระราชสุตาจารย์ (สิงฆะ อภิวํโส) ให้ดำรงตำแหน่งฐานานุกรมที่ พระครูใบฎีกา
5 ธันวาคม พ.ศ. 2530 เป็นพระครูสัญญาบัตรรองเจ้าอาวาสวัดราษฎร์ที่ พระครูพัฒนกิจจานุรักษ์
5 ธันวาคม พ.ศ. 2540 เป็นพระครูสัญญาบัตรเจ้าอาวาสวัดราษฎร์ ชั้นโท ในราชทินนามเดิม
== อ้างอิง ==
ครูบา
ภิกษุในสังกัดคณะสงฆ์มหานิกาย
พระครูสัญญาบัตร
เจ้าอาวาส
ผู้ได้รับพระราชทานรางวัลเสาเสมาธรรมจักร
ภิกษุจากจังหวัดลำพูน
เสียชีวิตจากโรคระบบหัวใจหลอดเลือด
พิบูลย์ วิสิฐนนทชัย

พระคุณเจ้ายอแซฟ พิบูลย์ วิสิฐนนทชัย เป็นมุขนายกประจำเขตมิสซังนครสวรรค์องค์ปัจจุบัน ได้รับแต่งตั้งเมื่อวันที่ 19 มิถุนายน พ.ศ. 2552 และได้รับการประกอบพิธีอภิเษกเป็นมุขนายกโดยพระคาร์ดินัลไมเคิล มีชัย กิจบุญชู ณ สนามกีฬาจังหวัดนครสวรรค์ เมื่อวันที่ 12 กันยายน พ.ศ. 2552
==ประวัติ==
มุขนายกยอแซฟ พิบูลย์ วิสิฐนนทชัย เกิดเมื่อวันที่ 1 มิถุนายน ค.ศ. 1946 เป็นชาวไทยเชื้อสายจีน ภูมิลำเนา ต.โสนลอย อ.บางบัวทอง จ.นนทบุรี เป็นบุตรของอันเดร ซ่วน วิสิฐนนทชัย(แซ่ตั้ง) กับอันนา ชุนบ๊วย วิสิฐนนทชัย(แซ่โง้ว) มีพี่น้องรวมตัวท่าน 9 คน ท่านเป็นบุตรคนที่ 4
จบการศึกษาชั้นประถมศึกษาที่โรงเรียนพระแม่สกลสงเคราะห์ บางบัวทอง ระดับมัธยมศึกษาตอนต้นที่โรงเรียนดาราสมุทร ศรีราชา ระดับมัธยมศึกษาตอนปลายที่โรงเรียนอัสสัมชัญ ศรีราชา และระดับปริญญาตรีในสาขาปรัชญา และสาขาเทวศาสตร์ จาก General College เมืองปีนัง ประเทศมาเลเซีย
ท่านได้รับการบวชเป็นบาทหลวงสังกัดมิสซังโรมันคาทอลิกกรุงเทพฯ เมื่อวันที่ 17 มีนาคม ค.ศ. 1974 ที่ สามเณราลัยนักบุญยอแซฟ สามพราน นครปฐม โดย พระอัครสังฆราช ไมเกิ้ล มีชัย กิจบุญชู หลังจากนั้นเมื่อวันที่ 19 มิถุนายน ค.ศ. 2009 ท่านได้รับการแต่งตั้งเป็นมุขนายกประจำเขตมิสซังนครสวรรค์ สืบต่อจากมุขนายกฟรังซิสเซเวียร์ เกรียงศักดิ์ โกวิทวาณิชที่ย้ายไปรับตำแหน่งอัครมุขนายกมิสซังโรมันคาทอลิกกรุงเทพฯ และได้มีการอภิเษกท่านเป็นมุขนายกเมื่อวันที่ 12 กันยายน ค.ศ. 2009 โดยพระคาร์ดินัลไมเคิล มีชัย กิจบุญชู ณ สนามกีฬาจังหวัดนครสวรรค์ 
==อ้างอิง==
บุคคลจากอำเภอบางบัวทอง
บาทหลวงชาวไทย
มุขนายกมิสซังโรมันคาทอลิกนครสวรรค์
บุคคลจากโรงเรียนยอแซฟอุปถัมภ์
วุฒิเลิศ แห่ล้อม

พระคุณเจ้ายอแซฟ วุฒิเลิศ แห่ล้อม เป็นมุขนายกประจำเขตมิสซังเชียงรายท่านแรกและท่านปัจจุบัน ได้รับแต่งตั้งเมื่อวันที่ 25 เมษายน พ.ศ. 2561 และได้รับการประกอบพิธีอภิเษกโดยพระคาร์ดินัลไมเคิล มีชัย กิจบุญชู ณ หอประชุมมหาวิทยาลัยราชภัฏเชียงราย เมื่อวันที่ 7 กรกฎาคม พ.ศ. 2561
==อ้างอิง==
มุขนายกในประเทศไทย
บุคคลจากจังหวัดปทุมธานี
บุคคลจากโรงเรียนยอแซฟอุปถัมภ์
วีระเดช ใจเสรี

พระคุณเจ้าอันตน วีระเดช ใจเสรี เป็นอัครมุขนายกมิสซังโรมันคาทอลิกท่าแร่-หนองแสง ได้รับแต่งตั้งจากสมเด็จพระสันตะปาปาฟรานซิสเมื่อวันที่ 13 พฤษภาคม ค.ศ. 2020 ได้รับการอภิเษก ณ อาสนวิหารอัครเทวดามีคาแอล ท่าแร่ ในวันที่ 15 สิงหาคม ค.ศ. 2020
==ประวัติ==
พระคุณเจ้าอันตน วีระเดช ใจเสรี เกิดเมื่อวันที่ 26 มิถุนายน ค.ศ. 1963 (พ.ศ. 2506) ที่บ้านท่าแร่  ตำบลท่าแร่  อำเภอเมือง  จังหวัดสกลนคร เป็นบุตรคนที่  7 ของ เปโตร ไสว กับ อันนา เหียน ใจเสรี
ท่านจบการศึกษาระดับมัธยมศึกษาจากโรงเรียนเซนต์ยอแซฟ ท่าแร่ สกลนคร และจบการศึกษาระดับปริญญาตรีศิลปศาสตรบัณฑิต (ปรัชญา) จากวิทยาลัยแสงธรรม ในปี 2531, ศาสนศาสตรบัณฑิต (เทววิทยา) จากวิทยาลัยแสงธรรม นครปฐม ในปี 2534, ได้รับประกาศนียบัตรวิชาชีวิตฝ่ายจิต (ชีวิตกลุ่ม) จากเมืองตาไกไต ประเทศฟิลิปปินส์ ในปี 2523 และจบการศึกษาปริญญาโท (M.A.) สาขาเทววิทยาพระคัมภีร์ จาก Urbaniana กรุงโรม ประเทศอิตาลี ในปี พ.ศ. 2540
== ตำแหน่งหน้าที่ต่าง ๆ ==
=== เขตมิสซังท่าแร่-หนองแสง ===
ค.ศ. 1992 — ได้รับแต่งตั้งเป็นผู้ช่วยอธิการโบสถ์รองอาสนวิหารนักบุญอันนา หนองแสง จังหวัดนครพนม
ค.ศ. 1993 ถึง ค.ศ. 1994 — ได้รับแต่งตั้งเป็นอธิการโบสถ์นักบุญยอแซฟ คำเกิ้ม และอธิการโบสถ์นักบุญลอเรนซ์ ภูคำ
ค.ศ. 1995 ถึง ค.ศ. 1996 — ศึกษาต่อที่กรุงโรม อิตาลี  วิชาเทววิทยาพระคัมภีร์
ค.ศ. 1997 — ผู้ให้การอบรมสามเณราลัยแม่พระฟาติมา ท่าแร่ สกลนคร
ค.ศ. 1998 ถึง ค.ศ. 2008 — อธิการสามเณราลัยแม่พระฟาติมา ท่าแร่ จังหวัดสกลนคร
ค.ศ. 2009 ถึง ค.ศ. 2013 — อุปมุขนายก และอธิการโบสถ์พระหฤทัยคู่ จังหวัดสกลนคร
ค.ศ. 2014 ถึง ค.ศ. 2018 — อุปมุขนายก และอธิการโบสถ์อาสนวิหารอัครเทวดามีคาแอล ท่าแร่ จังหวัดสกลนคร
ค.ศ. 2018 ถึง ค.ศ. 2020 — อุปมุขนายก และอธิการโบสถ์สักการสถานพระมารดาแห่งมรณสักขี สองคอน จังหวัดมุกดาหาร
13 พฤษภาคม ค.ศ. 2020 — ได้รับแต่งตั้งเป็นอัครมุขนายกมิสซังโรมันคาทอลิกท่าแร่-หนองแสง
=== สภาประมุขแห่งบาทหลวงโรมันคาทอลิกแห่งประเทศไทย ===
ค.ศ. 2020 ถึง ปัจจุบัน — สมาชิกสภาประมุขแห่งบาทหลวงโรมันคาทอลิกแห่งประเทศไทย
1 ตุลาคม ค.ศ. 2021 ถึง ปัจจุบัน — รองประธานสภาประมุขแห่งบาทหลวงโรมันคาทอลิกแห่งประเทศไทย
=== สภาการศึกษาคาทอลิกแห่งประเทศไทย ===
ค.ศ. 2020 ถึง ปัจจุบัน — ประธานสภาการศึกษาคาทอลิกแห่งประเทศไทย
== พิธีอภิเษกอัครมุขนายกมิสซังท่าแร่-หนองแสง ==
สมเด็จพระสันตะปาปาฟรานซิส ทรงสถาปนาบาทหลวงวีระเดชเป็นอัครมุขนายกมิสซังท่าแร่-หนองแสง และรับการอภิเษกเมื่อวันที่ 15 สิงหาคม ค.ศ. 2020 ณ อาสนวิหารอัครเทวดามีคาแอล ท่าแร่ จังหวัดสกลนคร โดยมีพระคุณเจ้าหลุยส์ จำเนียร สันติสุขนิรันดร์ อัครมุขนายกกิตติคุณ เป็นประธานในพิธีและเป็นผู้อภิเษก โดยมีอาร์ชบิชอป เปาโล ชัง อิน-นัม เอกอัครสมณทูตสันตะสำนักประจำประเทศไทย และพระคุณเจ้าฟิลิป บรรจง ไชยรา มุขนายกมิสซังโรมันคาทอลิกอุบลราชธานีเป็นผู้ร่วมอภิเษก
==อ้างอิง==
มุขนายกมิสซังโรมันคาทอลิกท่าแร่-หนองแสง
บุคคลจากอำเภอเมืองสกลนคร
บุคคลจากวิทยาลัยแสงธรรม
พระยาเพ็ชรรัตน์ (โมรา)

พระยาเพ็ชรรัตน์ (โมรา) (18 กรกฎาคม 2378-11 มกราคม 2445)ขุนนางชาวไทย จางวางกรมพระตำรวจซ้ายฝ่ายพระราชวังบวร จางวางกรมล้อมพระราชวังฝ่ายพระราชวังบวร ปลัดกรมพระตำรวจใหญ่ซ้ายฝ่ายพระราชวังบวร
เกิดเมื่อวันเสาร์ เดือน ๘ แรม ๘ ค่ำ ปีมะแม สัปตศก จุลศักราช ๑๑๙๗ ตรงกับวันที่ 18 กรกฎาคม พ.ศ. 2378 เป็นบุตรชายของ หลวงเดชนายเวร (สุด) ส่วนมารดาชื่อ ฉิม เมื่ออายุประมาณ 7-8 ปีได้เข้าไปอยู่ใน พระบรมมหาราชวัง โดยไปอาศัยอยู่กับ เจ้าจอมอรุณ ในรัชกาลที่ 3 ผู้เป็นพี่สาวร่วมมารดาและได้ถวายตัวเป็นมหาดเล็กไล่กาในรัชกาลที่ 3 รับพระราชทานเบี้ยหวัดปีละ 5 ตำลึง จากนั้นได้เรียนหนังสือกับครูสุวรรณ์ ซึ่งสอนอยู่ที่ พระที่นั่งราชกิจวินิจฉัย ท่าราชวรดิษฐ์
ต่อมาจึงได้ย้ายมาเรียนหนังสือที่ วัดอัปสรสวรรค์ และบรรพชาเป็นสามเณรที่ วัดราชาธิวาส ก่อนจะสึกออกมาเป็นฆราวาสระยะหนึ่งและได้กลับมาอุปสมบทเป็นพระภิกษุที่ วัดกัลยาณมิตรวรมหาวิหาร เมื่ออายุประมาณ 23-24 ปีโดยมี สมเด็จพระญาณสังวร เป็นพระอุปัชฌาย์ จากนั้นจึงได้ย้ายมาจำพรรษาที่ วัดราชสิทธารามราชวรวิหาร ก่อนจะลาสิกขาบทกลับเข้ารับราชการตามเดิม
== ชีวิตส่วนตัว ==
พระยาเพ็ชรรัตน์มีภรรยาที่มีบุตรด้วยกันทั้งสิ้น 3 คน
ภรรยาเอกชื่อ แสง เป็นหลานตา พระยาดำรงราชพลขันธ์ (จุ้ย คชเสนี) มีบุตรชาย 2 คนคือ
* นายเอี่ยม (ต่อมาคือ หลวงอัฏมัทยานุยุตร์)
* จมื่นศักดิ์บริบาล (สวน) (ต่อมาคือ พระยาจรรยายุตกฤตย์)
ภรรยาชื่อ ขลิบ มีบุตรสาวชื่อ สังวาล
ภรรยาชื่อ ตาล มีบุตร 3 คนคือ
* เจ้าพระยามหิธร (ลออ ไกรฤกษ์)
* นายอู๋ (ต่อมาคือ พระยาจักรปาณีศรีศิลวิสุทธิ์)
* จำเริญ (ต่อมาคือ คุณหญิงจำเริญ ภริยาของ พระยาประเสริฐศุภกิจ)
== บรรดาศักดิ์ ==
พ.ศ. 2405 จ่าแกว่นประกวดงาน กรมตำรวจสนมซ้าย ถือศักดินา ๓๐๐
พ.ศ. 2409 จมื่นศักดิ์แสนยากร ปลัดกรมพระตำรวจใหญ่ซ้าย ถือศักดินา ๔๐๐
พ.ศ. 2412 พระณรงค์วิชิต เจ้ากรมพระตำรวจนอกขวา ถือศักดินา ๘๐๐
พ.ศ. 2422 พระอินทร์ธิบาล เจ้ากรมพระตำรวจในซ้าย ถือศักดินา ๑๐๐๐
พ.ศ. 2429 พระยาบริรักษราชา จางวางกรมพระตำรวจซ้ายฝ่ายพระราชวังบวร ถือศักดินา ๒๐๐๐
4 พฤษภาคม พ.ศ. 2436 พระยาเพ็ชรรัตน์ ถือศักดินา ๒๕๐๐
== ถึงแก่กรรม ==
พระยาเพ็ชรรัตน์ถึงแก่กรรมเมื่อวันที่ 11 มกราคม พ.ศ. 2445 เวลา 13.00 น. ในการนี้โปรดเกล้าฯ พระราชทานน้ำหลวงอาบศพและหีบทองทึบ และได้จัดงานพระราชทานเพลิงศพ ที่ปรำ วัดจักรวรรดิราชาวาสวรมหาวิหาร เมื่อวันที่ 23 เมษายน พ.ศ. 2446 เวลา 17.00 น.
== เครื่องราชอิสริยาภรณ์ ==
== อ้างอิง ==
ขุนนางไทย
บรรดาศักดิ์ชั้นพระยา
สกุลไกรฤกษ์
สงวน ศิริสว่าง

สงวน ศิริสว่าง เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย
== ประวัติ ==
สงวน ศิริสว่าง เป็นชาวภาคกลาง มีอาชีพเป็นหมอชั้น 2 หรือแพทย์ที่ได้รับใบอนุญาตให้รักษาคนไข้ได้ในประเภทง่ายๆ นายสงวนลงเล่นการเมืองโดยการลงสมัครรับเลือกตั้งสมาชิกสภาเทศบาลนครเชียงใหม่ และได้เป็นเทศมนตรี เทศบาลนครเชียงใหม่ ในสมัยเดียวกับนายสุชาติ สุจริตกุล หลวงสำเริงณรงค์ นายสมบูรณ์  จันทรปัญญา โดยมีหลวงศรีประกาศ (ฉันท์ วิชยาภัย) เป็นนายกเทศมนตรี
นายสงวน ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 โดยไม่สังกัดพรรคการเมือง แต่ได้ร่วมกิจกรรมกับพรรคเสรีมนังคศิลา
นายสงวน เป็นผู้มีบทบาทในทางการเมืองโดยการทำหนังสือถึงอธิบดีกรมตำรวจให้ดำเนินคดีกับ หยุด แสงอุทัย จากกรณีที่เขียนบทความเรื่อง" อำนาจและความรับผิดชอบในระบอบประชาธิปไตย" ออกวิทยุกระจายเสียงแห่งประเทศไทย มีเนื้อหาแสดงว่าพระมหากษัตริย์ไม่พึงตรัสเรื่องเศรษฐกิจ สังคม หรือการเมือง โดยไม่มีรัฐมนตรีรับสนองพระบรมราชโองการนั้น ซึ่งเป็นที่วิพากวิจารณ์กันว่าเข้าข่ายหมิ่นพระบรมเดชานุภาพ แต่ในที่สุดกรมตำรวจก็ไม่ได้ดำเนินคดี และจอมพล ป.พิบูลสงคราม นายกรัฐมนตรีก็ตอชัดเจนว่าไม่หมิ่นพระบรมเดชานุภาพ จากกรณีดังกล่าวส่งผลกระทบไปยังนายสงวน โดยถูกสมาชิกพรรคเสรีมนังคศิลาจำนวนหนึ่ง เสนอให้ขับนายสงวนออกจากพรรค แต่สมาชิกส่วนใหญ่ไม่เห็นด้วย
== อ้างอิง ==
บุคคลจากจังหวัดเชียงใหม่
นักการเมืองไทย
สมาชิกสภาผู้แทนราษฎรจังหวัดเชียงใหม่
พรรคเสรีมนังคศิลา
ผู้ดำรงตำแหน่งทางการเมืองท้องถิ่นในจังหวัดเชียงใหม่
มุสตะฮับบ์

มุสตะฮับบ์ (مُسْتَحَبّ|lit=beloved thing) เป็นสิ่งที่แนะนำ เป็นที่โปรดปราน หรือการกระทำที่มีคุณธรรมในศาสนาอิสลาม
การกระทำที่เป็นมุสตะฮับบ์คือสิ่งที่อยู่ในการปกครอง (อะฮ์กาม) ของกฎหมายอิสลามที่อยู่ระหว่าง มุบาฮ์ (กลาง; ไม่ถูกแนะนำหรือหลีกเลี่ยง) กับ วาญิบ (บังคับ) โดยมีคำอธิบายว่า "เป็นการกระทำที่แนะนำ แต่ไม่จำเป็น; การทำสิ่งนั้นจะได้รับรางวัล ถ้าไม่ทำสิ่งนั้นจะไม่ถูกลงโทษ" คำไวพจน์ของ มุสตะฮับบ์ ได้แก่ มัสนูน และ มันดูบ คำตรงข้ามของ มุสตะฮับบ์ คือ มักรูฮ์ (ขัดขวาง)
==ตัวอย่าง==
มีการกระทำที่เป็นมุสตะฮับบ์กว่าพันแบบ โดยมีตัวอย่างดังนี้:
อัสสลามุอะลัยกุม (การทักทายตามธรรมเนียมอิสลาม; แต่การตอบสลามเป็นวาญิบ)
เศาะดะเกาะฮ์ (การบริจาคนอกเหนือจากซะกาต)
อุมเราะฮ์
โกนขนหัวหน่าวกับขนรักแร้
==ดูเพิ่ม==
มักรูฮ์
==อ้างอิง==
==แหล่งข้อมุลอื่น==
Difference between the Terms Sunnah and Mustahabb in the Terminology of Islamic Jurisprudence
คำศัพท์และประโยคภาษาอาหรับ
นิติศาสตร์อิสลาม
คำศัพท์ศาสนาอิสลาม
คำศัพท์ในกฎหมายชะรีอะฮ์